LidanRubinov/Halacha-QA huggingface dataset:
שאלה: ברכות: כבוד הרב הנני, כמתחזקת, הבנתי שאם אוכלים לחם ואחר כך מאכל אחר אז מברכים רק על הלחם. אז אם אני אוכלת ארוחה שכוללת מספר מאכלים ללא לחם, לדוגמא אורז עם שניצל וסלט, מה אני מברכת? על כל אחד מהמאכלים בנפרד? וגם הבנתי שאם אוכלים משהוא שמיבול החדש, פרות השנה לדוגמא, אז מברכים "שהחיינו" זה בנוסף או במקום ברכת "פרי העץ"? והמשך יום טוב
תשובה: לך ארוחה הכוללת לחם - מברכים בתחילתה המוציא לחם מן הארץ (אחרי נטילת ידים) ובסופה ברכת המזון. ארוחה ללא לחם מברכים על האוכל הנמצא על השולחן ר הבא על עוגיה אטריות וכד  - מזונות ואוכלים מעט על פרי העץ - בורא פרי העץ ואוכלים מעט (כגון זית אבוקדו לימון וכד ) על פרי האדמה -  בורא פרי האדמה  ואוכלים מעט על מאכל אחר - מברכים  שהכל נהיה בדברו  ואוכלים ממנו מעט. לאחר מכן אוכלים כפי שרוצים ומברכים ברכה אחרונה כנדרש. אם אין שום מאכל מאחד המינים הרי שמדלגים על הברכה שלו. בהצלחה דוד לוי 098987548
שאלה: נבטים: אם כתוב על אריזה של נבטים "ללא חשש תולעים" האם יש צורך להוריד את הגרעין קליפה המיובש? מלבד לשטוף בזרם מים (שאז יורדים (בנבטי אלפלפא) לבד חלק גדול?) מה עם נבטי חמניות ונבטי ברוקולי? ונבטים סיניים? אשמח לקבל תשובה מראש
שאלה: צפורניים בנויות: יש לי צפורניים בנויות באופן קבוע. צריך לעשות מילוי כל 3 שבועות.לפעמים זה לא מתואם לזמן הטבילה.האם חייבים לעשות מילוי סמוך לטבילה גם אם המצב של הצפורניים תקין? לא שבור אך הצבע לא מכסה את כל הצפורן בגלל גדילה טבעית? האם ניתן להשלים את הצבע בלבד?
תשובה: וברכת ד  יש להשלים צבע, ואז לטבול. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תתעודת השגחה" מטעם "משמר הקודש": אני נתקל במסעדות המציגות "תעודת השגחה" מטעם "משמר הקודש", ולא תעודת הכשר מהרבנות המקומית. האם ידוע לכם מי עומד מאחורי מתן תעודות אלו? האם ידוע לכם האם ניתן לסמוך על השגחה זו?
תשובה: וברכת ד  משמר הקודש, איננו גוף שקיבל הסמכה מטעם הרבנות הראשית לתת כשרות, ואין לסמוך על תעודותיו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קווקר של חברת QUKKER: QUKKER האם נכון שקוואקר של חברת לא צריך בדיקה?
תשובה: יש שטוענים שבפעם הראשונה שפותחם את הקופסה לא צריך לברור. וגם כל עוד שאחרי הפתיחה מאחסנים אותה בקירור. אבל לדעתנו צריך לברור ועיין מצגת כיצד לברור אותו.
שאלה: צניעות: צריך לשמור על צניעות כל הזמן. בין אם אתה בחוץ בין אם אתה בבית כי הרי ה רואה אותך. לא? אז אני לא יכולה להסתובב אם חולצה קצרה ומכנסיים בבית, עכשיו שהימים מאד חמים.? והאם מותר להתפלל ולברך כשאת לא בלבוש צנוע?( כמובן כאשר אני בביתי. :) )
תשובה: וברכת ד  בבית כשאין מי שרואה מותר להסתובב בחולצה ומכנסיים קצרות, אבל לא בזמן תפילה שאז צריך להיות לבוש מכובד. איסור יש בתנאים נוספים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ברכת שהחיינו על אתרוג: האם מברכים שהחיינו על אתרוג מרוקח בסוכר? הצד לומר שלא-כיון שהפרי לא ניכר בחידושו, ניתן לשמור אתרוג מרוקח בסוכר לתקופה ארוכה. הצד לומר שכן-כיום אין הרבה אנשים שאוכלים אתרוג חי, וכמו שמצינו לגבי ברכות הנהנין-על פרות מבושלים מברכים שהכול, אך אם הדרך לאכלם מבושלים-מברכים העץ, אולי הוא הדין באשר לברכת שהחיינו שפרי שדרכו להאכל מבושל או מרוקח בסוכר-מברכים עליו שהחיינו.
תשובה: שאלת חכם חצי תשובה. מברכים שהחיינו גם על פרי מבושל (רכה, ו). יש הטוענים כי אם ברכו שהחיינו על הנטילה אין מברכים על המרקחת, אולם הסברא אינה מחייבת זאת.
שאלה: mikve: האם יש חובה ללכת למקווה לגבר?, אני מרגיש לא בנוח שם, האם יש תנאים שאפשר לעשות מקווה בבית?, אין לי אפשרות כזאת, אבל תאורטית אם תהיה לי, האם מותר לטבול בז קוזי?,
תשובה: וברכת ד  אין חובה על גבר לטבול. יש דעות שיש לטבול לפני תלמוד תורה, אבל להלכה אין חובה. אפשר לעשות מקווה בבית, אבל זה מצריך מקום, ידע וכסף. ג קוזי אי אפשר לטבול בו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אמירת תפילה לזייוג: אני משתדלת להתפלל מיידי יום תפילה לזייוג ו מבקשת בתפילת שמונה עשרה לזיווג הגון, ברוך ה אני כרגע יוצאת עם בחור באופן רציני כמה חודשים וכבר סיכמנו בינינו שבעזרת ה נתחתן בעתיד אך עדיין לא התארסנו באופן רישמי, שאלתי היא האם יש עיניין להמשיך לקרוא את התפילה לזיווג ולבקש על כך בתפילות? ב
תשובה: וברכת ד  תמיד יש להתפלל, על שמירת הקשר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מקלחת אחרי מקווה: אני ברוך ה נשואה חודשיים וכרגע גרים אצל אמא שלי. למדתי בהדרכת כלות שצריך מאוד להסתיר את ליל הטבילה. יש לציין שאני ממש אוהבת את המקווה שבו אני טובלת הן מבחינת יחס אישי והן מבחינת הנקיון.אני כמובן עושה כל מאמץ להסתיר מאמי את ליל הטבילה.רציתי לדעת.אם נגיד אחרי שאני חוזרת והיא אומרת לי כנסי להתקלח(בהנחה שהיא לא חושדת שטבלתי אותו יום) איך אני אמורה לנהוג?הרי ידוע לי שאסור להתקלח אחרי מקווה.שוב אני גם לא נגעלת.
תשובה: וברכת ד  האיסור לרחיצה הוא מיד לאחר מקווה, אבל כשיש הפסק גדול אין לחוש, ובייחוד אם אישך כבר נגע בך אין כל חשש. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טבילת כלים: שאלה מעניינת. פירקתי דלת של מכונת כביסה ישנה, והוצאתי ממנה את הזכוכית שלה ואני מעוניין להשתמש בה ככלי הגשה. האם אני צריך להטביל את הכלי, שהרי הוא נוצר ע"י גויים, או שאין צורך להטביל שכן אני הפכתי אותו לכלי אוכל?
תשובה: נראה שסברתך נכונה. ואין צורך להטביל. בדרל כלל גם לא מניחים אוכל ישירות על גבי הזכוכית עצמה וזו סיבה נוספת שבגללה לא צריך טבילה
שאלה: שוקולד פררו רושה: האם כדורי שוקולד של פררו רושה שנקנו בדיוטי פריי ישראל כשרים?
תשובה: במידה שלא מצוין עליו הכשר אז אין לאכול. אבל יתכן שזה מיוצר בארץ אשר שם לא כותבים על הפריט את ההכשר. תשלחו לנו את כל הפרטים ונשתדל לברר.
שאלה: דתות אחרות: רציתי לדעת אם אפשר להפריך את הקוראן ואת מוחמד דרך התורה. וגם אם האיסלם מאמין שאנחנו קיבלנו את התורה. אני לא יודע אם אתה מתעסק בדתות אחרות אבל ננסה (:
תשובה: אינני חושב שניתן להפריד שום דבר על ידי שום דבר, בשל העובדה שהדיון מתחיל באקסיומות, ואם זה שעומד מולי אינו מקבל את העובדה שהאקסיומות שלי נכונות - אין יכולת לקיים שום דיון. כמובן שניתן לטעון כי משעה שהאיסלם קיבל את האקסיומה שהתורה שבידינו היא אמת - חובת ההוכחה על אמיתות האיסלם מוטלת עליו ולא עלינו. אולם הם כמובן טוענים שהם מוכיחים את אמיתות האיסלם, ושוב חזרנו לנקודת ההתחלה.
שאלה: חלב שניתז על סיר: בישלתי חמין לשבת וניתז על הסיר מבחוץ חלב. הסיר בשרי, אינו בן יומו וטוגן בו בצל פרווה לצורך החמין. כמו כן החמין פרווה. סיר גדול- עשר ליטר מה דין הסיר,התבשיל- והאם אפשר לאכול את התבשיל עם בשרי.
תשובה: יש הרבה אפשריות בשאלה זו וחסרים פרטים כדי לדון בשאלה. אבל באופן כללי במידה והחלב ניתז מול מקום בסיר שהתבשל שהתבשל שם האוכל (כלומר תחת הקו העליון של המאכל) מותר כי הוא התבטל ב60. כדאי לעיין בסימולטור כשרות.
שאלה: זרעי כוסברה: האם עלולה להיות בעיה בזרעי כוסברה?
תשובה: בדרך כלל נקי אבל בכל אופן כדאי להתבון בהם לפני השימוש
שאלה: בישול עכו  ם: נודע לנו שבבית מלון יש בישול עכו"ם אנו ספרדים כיצד עלינו לנהוג השבת?
תשובה: לפי הספרדים אסור לאכול. דברו עם המשגיח, אולי הוא יכול למצוא לכם משהו שהוא בישול ישראל או לבשל בעצמו עבורכם. בדרך כלל במצבים כאלו המשגיחים שמחים לעזו
שאלה: ברכת הגומל: לפני כחודש עברתי תאונת דרכים ועדין לא אמרתי ברכת הגומל מאחר והבנתי שזה אמור להיות בבית כנסת ואני די מתביישת הברכה יכולה להאמר ביני לביני?מה אני עושה?
תשובה: אין חובה לומר ברכת הגומל דווקא בבית הכנסת. ברכת הגומל היא הודיה ל-ה  בפני מניין של עשרה גברים. ניתן למצוא מקומות נוספים בהם יש כינוס של עשרה גברים ולברך את ברכת הגומל. אך אין לברך ברכת הגומל בפני עצמך. רבה הלל מרצבך
שאלה: כשרות הרב רובין למוצרי חלב של שטראוס: ראיתי כשרות מהדרין של הרב רובין על יוגורטים של חברת שטראוס שמכילים חלבוני חלב. האם ידוע לכם אם זהו חלב ישראל או שיש בעיה לצרוך את המוצר.
תשובה: וודאי שזה חלב ישראל
שאלה: בשר וחלב: טיגנתי תפוח אדמה במזלג חלב במחבת בשרי נקי. המזלג היה נקי ולא השתמשו בו לחלב ביממה אחרונה. האם אפשר לבשל את תפוחי האדמה בתבשיל בשרי? האם צריך להכשיר המזלג או המחבת?י?
תשובה: מותר. אם המחבת היה בן יומו אז צריך להכשיר את המזלג.
שאלה: כשרות - חווה אורגנית: ברצוני לעבור לצרוך ירקות אורגניים הנקיים מריסוס. לצורך כך, איתרתי חווה שמגדלת ירקות כאלה שאין לה לה תעודת כשרות (אם בכלל קיים דבר כזה לשדה חקלאי אורגני בגלל התולעים והחרקים שהינם חלק בלתי נפרד). בכל מקרה, החווה לא עובדת בשבת והם מפרישים מעשרות ותרומות (אינני יודע כמובן אם זה לפי ההלכה אם לאו). הבעיה היא (וכך נראה לי בכל סוגי החוות) שבגלל היעדר הריסוס יש תולעים, שבלולים וכו במזון. האם מותר לקנות מהם ולקחת על עצמי את הניקוי? האם לקנות רק גוש קטיף? האם מותר לקנות מהחווה את הירקות האחרים שאין לגוש קטיף שאינם נגועים בתולעים ואחרים (מלפפונים, עגבניות, חצילים וכו ) - מהם הירקות הללו בכלל? ובברכת התורה, עידן
תשובה: לך לגבי ירקות רגילים - אין בעיה, אתה יכול לעשר בעצמך מספק (ללא ברכה כמובן) ולאכול בשמחה. לגבי ירקות המוחזקים בתולעים (חסה, כרוב פטרוזיליה וכד ) נכון יותר לקנות מגידול מיוחד ללא תולעים בסביבתו, הנמצא בהשגחה רצינית למרות שאינו גידול אורגני. בהצלחה דוד לוי 098987548
שאלה: גזל?: 1.שנה שעברה אני וחברה שלי התערבנו, והמפסידה הייתה צריכה לקנות להביא כסף אחת לשנייה(אני לא זוכרת). אני הפסדתי ושכחתי להחזיר לה. היא הזכירה לי לפני יומיים בערך את המקרה בצחוק, ואמרה לי שהיא סלחה לי ואני לא צריכה להחזיר לה. האם זה ר? 2.אני עושה בימי שלישי קבוע בייביסיטר. לפעמים האמא מגיע חצי שעה לפני הזמן ומביאה לי שטר של מאה למרות שמגיע לי 90 והיא אומרת שככה זה יצטבר לסכום של 100. שכחתי כבר לספור ואני יודעת שאני חייבת לה בין 40 ל50 ולכן אמרתי לה בפעם האחרונה שתביא לי רק חמישים. היא אמרה לי אם אני בטוחה וכשאמרתי לה שלא היא אמרה שאני אברר כי היא לא רוצה לעבור על גזל.מה לעשות?
תשובה: ב"ה, 1.לא להתערב על כסף, אם היא ויתרה אין בעיה. 2.אם שניכם אינכם יודעים אפשר לעשות מחילחה הדדית על הסכום המסופק. דני ארגמן
שאלה: זוגיות בגיל צעיר: לכבוד הרב אני בחור ישיבה לקראת סוף שיעור א, ויש לי חברה כבר שנה. אנחנו שומרים נגיעה לאורך כל הקשר, ואנו מתלבטים האם להמשיך את הקשר לעתיד. הבעיה: שנינו מוכנים להתחתן רק עוד שנתיים וחצי. האם יש עניין למשוך קשר לאורך כל כך הרבה זמן? האם כדאי להיכנס לניסיון כל כך גדול של שמירת נגיעה?
תשובה: ב"ה, לא כדאי להמשיך בקשר אם אתם מתכוננים להתחתן רק בעוד שנתיים, זהו פרק זמן מלא נסיונות מיותרים, אפשר להחליט שנפגשים שוב עוד שנתיים ומחליטים מחדש. דני ארגמן
שאלה: דבר תורה לפרשת נשא: למה הכל חוזר על עצמו?
תשובה: למה הכל חוזר על עצמו? אנו קוראים בפרשה על קרבנות הנשיאים, את כל קרבן וקרבן של כל נשיא ונשיא, וכל מה שהם מביאים זה אותו דבר, הכל כתוב אותו דבר, ונשאלת השאלה מדוע התורה חוזרת על עצמה כל כך הרבה פעמים אותו דבר? נכתוב בפעם אחד וגמרנו? בא נחשוב, מה אנחנו עושים כל יום אותו דבר, אותה פעולה, מתפללים את אותו דבר כל פעם, שלוש פעמים ביום, אוכלים כל יום שלוש פעמים, יום יום ישנים וקמים, יום יום עובדים ולומדים, מה מביא אותנו לעשות את אותו דבר כל הזמן, הרי זה לא נמאס?! פה טמון התשובה, התפילה היא אותה תפילה, אבל הבן אדם הוא לא אותו אדם, מעמד הנפשי שלו הוא לא אותו דבר, למשל אם הוא סתם מתפלל רפאנו ה  ונרפא, כרגיל, אין שום חידוש, אבל אם חס ו קרוב משפחה שלו או חבר טוב נמצא במצב קשה, אז הברכה שלו, רפאנו, יש לה משמעות אחרת לחלוטין, למרות שאמרתי את זה לפני יום ולפני יומיים, לפני שבוע וגם לפני שבועיים, אבל עכשיו, משמעות התפילה היא אחרת, יש לה יותר כוונה ויותר עומק, לפעמים בחיים אנחנו נשטפים על ידי כל מיני דברים מפתים, רק בגלל שהחברה מכתיבה לנו, וזה נראה זוהר ונוצץ, אבל בפנים אנחנו מרגישים באמת ריקניות, ואז התפילה של הנשמה שלנו היא עמוק בלב, ה  תמלא אותי, תן לי תוכן, תן לי דברים ערכיים, תן לי רוחניות, תן לי קדושה כך שאני לא יישטף עם הזרם ואני לא יהיה יותר אני, אשריו מי ששומע את התפילה הזאת של הנשמה. כך גם בנשיאים מה ששונה זה מי שמקריב את הקרבן, כל אחד הוא עולם אחר ומלא בפני עצמו, כל אחד יש לו בחינה אחרת, אם כולם הביאו את אותו דבר כי אם זה פופולרי והחברה מכתיבה להם, אז התורה הייתה כותבת את כולם בבבת אחת ולא חוזרת על עצמה. ולכן כל אחד הייתה לו מיוחדות ובחינה משל וצבע מיוחד שהוא מוסיף לתמונה. אשריו מי שזוכה לשמוע את תפילתה של הנשמה, למלאת את תפקידה ולמצוא את המיוחדות שבה להתמלא התוכן ערכי, רוחני ותורני ולא בכל ההבלים שצצים כל יום בכל מיני מכשירים כאלה ואחרים. שבת חן
שאלה: אהבת ה : איך מגיעים לאהבת ה? לימוד תורה?
תשובה: אם יש בכוחך להתחיל במסע ארוך - אשמח. המסע מתחיל בכך שתבאר לעצמך ולי את השאלה: מה למעשה את שואל, מה אתה מבקש באמת, מה אתה מעריך שחסר לך וכדו. ואז נמצא את קצה החוט להתחיל בו. ובהצלחה
שאלה: טבילה באגם בשעת הדחק: אני אמורה לטבול בערב שבועות (שלישי), אנחנו בחג נהיה בארה"ב באזור שאין בקרבתו מקווה, רק אגם camp. האם ניתן לאחר את הטבילה ליום שישי? - מכיוון שם חוגגים שני ימי חג וביום חמישי יוצא החג ממש מאוחר. אופציה שניה - לטבול באגם בנוכחות בעלי - בתקווה שלא יהיה קר מידי. האם אפשרי?
תשובה: אם שניכם מסכימים אפשר לדחות את הטבילה ליום ששי, ואף לטבול ביום. לטבול בנוכחות בעלך   מותר בדיעבד, אבל ביום שלישי אסור לטבול לפני הלילה.
שאלה: חתונה לא תופסת: לרב! אם אני משחק כאילו אני מתחתן שכול הרואים אותה יודעים שזה משחק והצגה וזה לא באמת חתונה ובהצגה אתה מביא טבעת ומקדש(חלק מההצגה) זה לא נחשב נישואים נכון? (זאת שאלה פרנואידית שאני רוצה להיות בטוח בה.)
תשובה: לך חס וחלילה!!! זו חתונה לכל דבר והחברה תצטרך לקבל ממך  גט  תחשב לגרושה, תהיה אסורה לכהן כל ימי חייה ועוד. אסור באיסור מוחלט לערוך קידושי שחוק זהירות דוד לוי 098987548
שאלה: רע זה טוב? מי אמר?: למה ה עושה דברים רעים בחיים? למה זה מועיל?
תשובה: לך! אני לא לא יודע אם את ה בן בת, אז אכתוב ברשותך בלשון זכר, ואם מדובר בבת   מבקש סליחה מראש. מקווה שהקב"ה יעזור לנו למצוא יחד את התשובה הנכונה ביותר. שאלת שאלה מאוד מאוד טובה וחשובה! למה הקב"ה, שאנחנו אומרים עליו "טוב ה  לכל, ורחמיו על כל מעשיו", עושה לנו רע? ת כלס   למי זה עוזר? נכון שיש כל מיני תשובות של דברי תורה או פילוסופיה מכאן ועד הודעה חדשה, כמו למשל: רד אלרט מטרת הייסורים היא אזהרה לאדם, וצלצול להתעוררות שילמד מסרים חשובים. אמבטייה זיכוך מעבירות שבעולם הזה   כפרה וחינוך האדם הציבור. חבר מביא חבר הייסורים גורמים להתאגדות העם ביחד להתפלל וכדומה (כמו שראינו לאחרונה ברצח שלושת הנערים הי"ד). וורלד פיס גם לרע יש תפקיד במהלך תיקון העולם (ועל זה יש ברכה   עושה ובורא רע (ישעיה, פרק מ"ה פסוק ז )). צומח מדומם לפעמים רק טוב צומח מייסורים (דוגמת סיפור מגילת אסתר). עושים "הליכה" הייסורים קשורים למהלך ההיסטוריה   כמו הסיפור על ח חכמים שראו שועל יוצא מקודשי הקודשים, ורבי עקיבא צחק.(מסכת מכות, דף כ"ד). להחליף משקפיים הטוב נבחן רק בראייה של חיי הנצח, ואי אפשר להתמקד רק במבט על דור כלשהו. לכן כתוב: "ועת צרה היא ליעקב   וממנה יוושע" (ירמיהו, פרק ל  פסוק ז ). ובנוסף, מברכים בתפילת 18 שלוש פעמים בכל יום "בונה ירושלים" (בונה   עכשיו, דרך כל הצרות והסיבוכים). בגרות בהיסטוריה אם מדברים על השואה: כבר קרו דברים רעים ביותר עוד לפני כן, כמו: דור המבול בו נחרב העולם, למעט משפחה אחת וזוגות של כל סוגי החיות, או במהלך יציאת מצרים, שבה יצאו רק 1 5 מהעם והשאר מתו במכת חושך. מחבואים אם עוד מברים על השואה: כבר הוזהרנו שדברים כאלה יקרו. שכתוב: "וירא ה  וינאץ. ויאמר אסתיר פני מהם. אספה עלינו רעות, חצי אכלה בם. מחוץ תכלה חרב ומחדרים אימה, גם בחור גם בתולה, יונק עם איש שיבה" (דברים, פרק ל"ב פסוקים י"   ל"ז). ואז ישאלו: "ויאמר אי אלהימו, צור חסיו בו" (בהמשך הפסוקים).   איפה הקב"ה בכל זה? הגדרות קצת פילוסופיה: כל בנאדם מגדיר טוב ורע בצורה אחרת. (דוגמה: הבדל בין נאצי ליהודי, איך הם מגדירים טוב ורע?). אבל כל הנקודות האלה לא הכי הרבה עוזרות. כי באמת, ברגע שנופלת מכה   שום פתרון כזה או תשובה כזאת לא הכי מנחמים. המצב נשאר כשהיה! אז ברשותך, נניח את כל מה שכתבנו בצד לכמה רגעים, ואתן לך "שאלת השלכה", ואשמח אם תחזיר לי מייל עם תשובה, כך נוכל להגיע יחד למענה טוב ומדוייק יותר. והשאלה היא: מאיפה באה השאלה שלך? מאיזה רקע? אשמח אם תשתף אותי במייל: dozkih gmail.com שבוע טוב ושמח, מלא רק בבשורות טובות! דורון
שאלה: קביעת מזוזה: האם מותר לקבוע מזוזה במוצאי שבת? מראש, ערן
תשובה: מותר. דני ארגמן
שאלה: אמונה: אני בשלבי היתחזקות כרגע בתורה ומצוות. אחד הדברים שאני עובד עליהם בשלב זה זה שמירת העניים והמחשבה וכל דבר שנוגע לזה. עלתה בדעתי שאלה למה יש כולכך הרבה פריצות בעולם ודפקא בדור שלנו של הגאולה. לא ממש מצאתי פתרון אך עלה בדעתי מחשבה או פתרון אך אני לא יודע אם זה נכון לחשוב כך. וזה הדבר שחשבתי עליו: אחת הדרכים שאנו בנוי של הקדוש ברוך הוא נשוב אליו בתושה היא על ידי פחד ואימה, כלומר בזמן הגאולה הקדוש ברוך הוא יציב עלינו מלך שגזרותיו קשות כשל המן ואנו ומרוב הפחד חוזרים אל השם יתברך וכך ניגאלים על ידי התשובה מפחד. הדרך השני היא תשובה מאהבה. הקדוש ברוך הוא הציב בעולם שלנו כל כך הרבה פריצות ברחובות באינטרנט בטלויזיה בפירסומות בפלאפונים ממש בכל פינה כדי שאנו נידאג לשמור על קדושת העניים למרות הקשיים ובכך השם יחדיר את אהבת השם לליבנו ונצליח להביא את הגאולה לעולם על ידי החסד והרחמים. התשובה שלי נראת הגיונית לדעתי אך יכול מאוד להיות שאני טועה וזה מחשבה מהצד האחר שהוא לא דרך התורה. אשמח לקבל את דעתך בנושא
תשובה: יישר כוח שאתה מתחזק, והולך בדרך ראויה. דבריך הראשונים טוענים טענה עובדתית (המצב היום יותר פרוץ) ומחפש תשובות לשאלה למה זה מתחולל. אני לא בטוח שהדור שלנו יותר פרוץ מדורות קודמים. נראה לי שאם נקבל את הרעיון שפריצות הוא מונח יחסי, לאמור: הוא על רקע תקופתו, אפשר לומר כי בכל דור הייתה הפריצות שלו. הסיבה לכך היא שיש ליצר העריות עוצמה אדירה, בשל תפקידו הגדול בעולם, ועל כן הוא פועל את פעולתו בכל דור ודור. אני מאוד מזדהה עם הדברים שכתבת. ההנחה כי האתגרים העומדים בפנינו צריכים להיות מבוא לעבודה מאהבה, לאמור: החומות והפחדים, האוטוריטות והפיגומים השונים   אינם פועלים עוד. היכולת להתמודד עם הקשיים הרוחניים הגדולים ועם האתגרים היצריים חייבת להתבסס היום על הבחירה, על הרצון, ועל השאיפה הטובה וכדו    וזה אחד הנדבכים הבונים גאולה. יישר כוח על הרעיון.
שאלה: בית תפילה ישראלי: האם בית תפילה ישראלי הוא בית כנסת אורתודוקסי?
תשובה: לך ברור שלא! זה מקום בו מתוכנן לחלל את החג בנגינה, לא ברור האם תהיה הפרדה כהלכה בין גברים לנשים, אולי תהיה שם שירת נשים ועוד. ובעיקר כל מטרתו לקחת דברים מסורתיים להוסיף דברים חדשים וליצור מסרות חדשה שהם בונים אין שם מחויבות למצוות יש שם היפך חג מתן תורה בו עם ישראל אמר  נעשה ונשמע וקיבל עליו עול מלכות שמים וחובת קיום מצוות  שם הכל מתחיל מהאדם ולא מהקב"ה, מחללים את החג גם במובן ההלכתי ובעיקר במובן הרעיוני. דוד לוי
שאלה: איפה לשים את הגבול כשמדברים עם בנים?: איפה צריך לשים את הגבול כשמדברים עם בנים? אני באמת לא רוצה שהבנים בנוער יחטאו בגללי. איזה מעשים גורמים לבנים לחשוב מחשבות אסורות? מתי צריך "לחתוך"?
תשובה: לך וממש ממש סליחה על העיכוב הרב בתשובה. האכפתיות שלך כלפי הבנים היא מאד יפה ומרשימה, ומעבר לזה חשוב לזכור, שזה לא רק שאלה של  להכשיל אותם  אלא גם אחריות שלך כלפי עצמך - לא להגיע למצבים לא בריאים ולא טובים ולא קדושים. באופן כללי, כדאי להזהר בשלשה כיוונים. א. מקום - להזהר מ יחוד, כלומר מדיבור עם בן במקום שומם ריק מאדם. ב. זמן - ככל שהשעה יותר מאוחרת בלילה, כך השיחות יותר עלולות להגיע למחוזות פחות טובים. אפשר להחליט לא לדבר עם בנים אחרי 10 בלילה, מקסימום 11. ג. אופי השיחה - יש נושאים ראויים וטובים ויש נושאים שנוגעים בליצנות, או בדברים זולים וגם מזה צריך להזהר. חזקי ואמצי! טוביה tsbias1 Gmail.com
שאלה: אישות: אני מתחתן בעז"ה באלול וקבלתי כהכנה את הספר "אישה ואישה" "עת דודים" של הרב אלישיב קנוהל? רציתי לשאול האם ספר אלו מקובלים על כלל הרבנים? האם לנהוג כמו שהוא אומר לפני יחסי האישות זה ו דבר מוסכם? מה אם זה גורם ליציאת זרע לפני החדירה עצמה? ובכלל אם הדבר לא גורם ליציאה מידיית של זרע האם רשאי הבעל להמשיך ולנגוע באישתו? האם החיבוק והנישוק והליטופים וכו בהתחלה מותרים ע"פ כלל הפוסקים? או שיש דעה שתאמר שיש מייד לעשות את המעשה.?
תשובה: ראשית ברכות לחתונתך הקרבה, שתזכו להקים בית נאמן ושמח. א. כיום אין ספר שהוא מוסכם על כלל הרבנים. אבל ספר זה זכה בהחלט להסכמות של רבנים רבים, ורבים ממליצים עליו כספר לימוד והכנה לנישואים, וכן כהדרכה גם בהמשך הנישואים. ב. ההכנות לפני יחסי אישות כבר נמצאות בגמרא, והן מוסכמות להלכה, ואף מומלצות, כדי לא להיות כארי דורס בלשון ח. ג. הוצאת זרע תוך כדי התשמיש אינן נחשבות כהוצאה לבטלה, אם כי צריך להשתדל להימנע מכך במידת האפשר. ד. כאמור כל הדברים לפני היחסים, חיבוק ונישוק וכו  מופיעים במקורות רבים לפני כן, ורצויים ונדרשים כדי שהכל יהיה באהבה ובשמחה.
שאלה: אמון בבעלי: לאחרונה גיליתי שבעלי מזה 17 שנה אותו אני אוהבת קיים קשר רגשי עם אישה אחרת ללא מגע וללא מפגש. הקשר הופסק לאחר הגילוי והיה קצר בזמן. בעלי מתייסר במעשיו ומשתדל מאוד להיות יותר טוב מאז. אני מתקשה לשחזר את האמון בו. לא מפסיקה לחשוב מה היה קורה אילו לא הייתי מגלה. הלכנו לטיפול והמטפל אמר שזה יקח זמן ואנחנו נתגבר האם יש לך עצה מועילה בעניין?
תשובה: אני מבין היטב את הכאב הגדול. יהיה לי עמוק יותר לפתוח את זה במהלך של לימוד. אשמח אם תקראי את הפרק הראשון בספר "וארשתיך". אני לא מוצא אותו ברשת. אם אין לך דרך להשיג אותו - שלחי לי מכתב במייל פרטי ואצרף לך קובץ. הרעיון היסודי שנמצא שם הוא "אירוסין מחודשים". לא לחזור לאותו מקום שאתם נמצאים בו, אלא להתארס מחדש, ושם אני מסביר את הנושא באריכות. בהעצמה גדולה
שאלה: חלומות: הרב, חלמתי חלום ורציתי לדעת מה הפתרון שלו. חלמתי שחברות שלי בנו מין חדר הפתעות וכל אחת נכנסה לחדר ולקחה משם מתנה.אני נכנסתי והרמתי את הדרבוקה ומצאתי את המעטפה במעטפה היה רשום ךחברנ שלי אורית התנשאי לי והיא כבר נשואה לאותו בן אדם היא באה והוציאה מאותה מעטפה עוד מכתב שהיה רשום שם "אני פה עכשיו אני מקווה שתרצי לדבר איתי."( קוראים לו אבי והייתי מאורסת לו לפני שנתיים ומכל מיני דברים זה נגמר.)בחלום כולי רעדתי והתעלפתי ש התעוררתי ראיתי את סבתא שלי שנפטרה לפני שנה והיא בירכה אותי בברכת דרך צלחה.ואני ממש לא רגועה עכשיו.אשמח שתפור לי אותו. ויום טוב.
תשובה: היחידה היכולה לפרש את החלום שלך   הוא את בעצמך. נסי להבין מה הרגשת בעת החלום. לא מה היה בחלום, אלא מה היו התחושות שלך בעת שחלמת, ונראה כי זה יהיה המבוא העמוק לפתרון החלום. מה שהרגשת אז זה מה שעלה אצלך בחלום, ובדרך זו תדעי מה לעשות. ו
שאלה: תכלית חיי האדם ועולם הבא: מהו תכלית חייו של האדם? זה כעיקרון לעשות מצוות,לעשות את שליחותך והכל הכנה לעולם הבא. אז אם כל החיים שלנו זה רק בשביל עולם הבא אז למה מועדדים לאריכות ימים? למה שלא נגיע כמה שיותר מהר לעולם הבא? גם ככל שאדם יותר צעיר יש לו פחות עברות. לא?. אולי יש לי בעיה בהשקפה שלי אז הייתי שמחה לעזרה. אבל זה לא מובן לי כ"כ כי אם זה כך אמור להיות אז המוות לא היה כ"כ מפחיד ומשמעותי. מקווה שהבנת את השאלה ו
תשובה: אני מסכים עם ההנחה בשאלה שאם תכלית האדם היא הכנה לעולם הבא   היינו צריכים לשאוף להתקרב לעולם הבא יותר ויותר. אין רעיון של חיפוש המוות בתורה, וממילא עולה השאלה שהעלית. כדי ליישב את הסתירה הזו   צריך לבחון האם ההנחות שבשאלה הן הנחות נכונות. שימי לב שבתורה עצמה כלל לא מוזכר עולם הבא. העולם לא מתארת את המטרה כזכייה בעולם הבא, אלא כעיצוב העולם הזה בנוכחות אלוקית ובהשראת השכינה. תשומת הלב שלנו צריכה להינתן למפגש עם הקב"ה בעולם הזה   ולא לעולם הבא  לפיכך, אנחנו אוהבים את החיים, פועלים בתוכם, ולא מבקשים את המוות כי אם את החיים. וכשיגיע העולם הבא   הוא יגיע. זהו הכיוון הרוחני שנמצא בספרו של רבי יהודה הלוי, ספר הכוזרי, ואני מאוד מזדהה עימה. שיעור מצולם על הנושא הזה נמצא ב:
שאלה: חיזיון: אני לא ממש יודעת למי להפנות את שאלתי. מקווה לתשובה פה. ראשית כל, אני מאוד מודה ומעריכה על קיומו של אתר זה, אתם עושים עבודת קודש. אני לומדת משאלות של אנשים ומתשובותיכם. וטוב שיש עם מי להתייעץ. לפני שאשאל את שאלתי, יש צורך להסביר מאיפה זה נובע (מצטערת על האריכות, אבל נראה לי שזה חשוב): ישבתי בספריה בשבוע שעבר באזור בהם מונחים ספרי קודש, כשעל שולחני 3 ספרים שקשורים לר נחמן מברסלב (כגון ספר המידות). מאחר והייתי עצובה באותו היום במעין "קטנות דמוחין" כפי שר נחמן קורא לזה בעקבות מאורע שהתרחש יום לפני כן, ניסיתי לומר לעצמי שהכל לטובה ומאת ה. אותו מאורע קשור לאירוע חברתי בו חשתי שאני לא רצויה והתכנסתי בתוך עצמי, שקעתי במחשבות ולא שמעתי מה מתרחש סביבי. אחרי כמה זמן ניסיתי להתנחם ופשוט אמרתי לעצמי בלב "מה אני יכולה לעשות, זה מה שה רוצה, הכל לטובה" ודיימנתי את שם הוויה מולי באותיות ענק! בחזרה לספריה, יושבת באזור מבודד שבמקרה הינו ליד ספרי קודש, עצמתי את עיני והזכרתי את שמו של הרשב"י ור מאיר בעל הנס (מכיוון שהייתי בהילולות שלהם השנה) וייחלתי שזכותם תגן על עמ"י ושיתפללו עליי שזיווגי ההגון יגיע במהרה (דבר שאני מייחלת לו זמן רב וגם בין היתר גורם לי צער). במקביל ניסיתי לדמיין את שם הוויה בעיני רוחי תוך כדי איות שם הוויה במחשבתי. פתאום התחלתי לראות אותיות קודש זוהרות בצבע ירוק מבריק, צצות ונעלמות. לאחר מכן, ראיתי עיטורים לבנים (או איורים, עדיין לא ברור לי) שאין לי מושג מה הם, מדהימים ומרהיבים ביופיים. זה לא נגמר פה, פתאום הופיעה לי פיסקה הכתובה באותיות קודש, ניסיתי להתמקד ולהבין מה כתוב אבל לא הספקתי לקרוא. עכשיו, אני לא משוגעת, אני ב"ה בריאה בנפשי רק שבאותו יום הייתי במצב רוח נחות וניסיתי להתעודד ע"י קירוב לה. אציין ואומר שבחיי היום יום אני מנהלת אורח חיים מסורתי נוטה יותר לחילוני (בצעירותי למדתי באולפנא והייתי אז "קרובה" יותר לדת מאשר היום), לאחרונה התחלתי להתעניין בדברי ר נחמן מברסלב ועוד עינייני הלכה. באותו יום, לאחר ששבתי לביתי, עצמתי עיניים ושוב ניסיתי להעלות בעיני רוחי מה שהיה כתוב באותה פיסקה אך ללא הועיל. במקום זאת, ראיתי שוב אותיות בודדות ואז מעבר מהיר על מילים, כאילו מישהו מנסה להקריא לי משהו, אבל זה היה מהיר מידי כך ששוב לא הספקתי לקרוא. מאז לא הצלחתי עדיין להעלות את אותה פיסקה בעיני רוחי. אנא, מישהו יכול לומר לי מה זה אומר? מה המשמעות של כל זה? ואיך אני אמורה לדעת מה זאת הפיסקה שהופיעה? אודה מאוד לתשובה, ענת
תשובה: לצערי, אין בידי לענות תשובה מלאה לשאלתך. מעולם לא חוויתי חזון כלשהו, ואיני יודע מה עניינו ומה תחומו. מה עושים במצב זה שלא יודעים מה המשמעות הכוללת של אירוע? עושים בעיקר שני דברים: ראשון בהם, לנסות להפוך אירוע כזה לחיזוק. לנסות להפוך את החזון הזה למשהו שיניע אותך לעשות יותר טוב בעולם. שני בהם, ממתינים. ממתינים לראות להיכן הדברים מתפתחים. אם זה היה אירוע חד פעמי   הוא יתנדף מעולמך. אם הוא ישוב   אפשר שיהיה בו דבר מה יותר עמוק. האם את יכולה ללכת בדרך זו?
שאלה: עבודה בבית חולים בשבת: בעלי התקבל לאחרונה לאחר שחיפש עבודה זמן רב, לעבודה כאלונקאי בבית חולים, שאלתי איך עליו להתנהג בשבת מכיוון שהעבודה דורשת ממנו גם עבודה בשבת, עבודתו כוללת הובלת חולים ממקום למקום בתוך בי"ח גם בהליכה וגם במכוניות של בית החולים, בנוסף עליו להיות עם מירס כדי לקבל את הקריאות ועליו להגיע לבית החולים בהסעה שלבי"ח. ואודה לתשובה מהירה.
תשובה: לא הבנתי כל כך את השאלה. לכאורה העבודה הזו היא חיונית מאוד, ואם כן הוא חייב לעבוד אותה. אלא אם כן לא הבנתי דבר מה.